Innerurie

Inverurie (Scots Gaelic: Inbhir Uraidh) is a Ryal Burgh in Aiberdeenshire, Scotland, aboot 16 mile nor'wast o Aiberdeen on the A96 road an lees on the "Northern Express Railway Route" frae Aiberdeen tae Innerness. The maist naurhaund airport is Aiberdeen Internaitional Airport at Dyce.

Geography
Inverurie sits in Strathdon at the centre o Aiberdeenshire. The toun straddles the River Don an the River Ury, is surroundit bi farmland an anerly fower mile frae the imposin moontain o Bennachie. The toun centre is slichtly triangular an is dominatit bi the grand "Toun Hall" biggit in the late 1800s. In the middle o the "square" (as it is kent locally) is the Inverurie War Memorial cappit bi a lone Gordon Highlander lookin oot ower the toun. The main shoppin auries include the "Square" an wast High Street that stems aff frae the centre taewart the mair residential pairt o the toun.  The pairt o the toun sooth o the Don is actually cried Port Elphinstone. Housamever, it is common tae hear the title "Inverurie" uised tae refer tae baith Inverurie an Port Elphinstone as a single toun.

Wird beginnins
The wird "Inverurie" comes frae the Scots Gaelic Inbhir Uraidh meanin "Mooth o the Ury" efter the burn that jynes the Don jist sooth o the toun.

It wis commonly spelt "Inverury" until the late 1800s when, it is allegit, it wis altert tae evit confusion wi Inveraray in Argyll, on the sooth wast coast o Scotland acause it wis felt that "a" an "u" war parteecularly haurd tae distinguish in handwritten addresses.

History
Inverurie is said tae hae been foundit bi David o Huntingdon, Earl o the Garioch, brither o Malcolm IV, great-great-grandfather o Robert the Bruce wha defeatit the Comyns nearby at the Battle o Barra on Christmas Eve 1307.

Its religious foundation pre-dates this bi five centuries wi the establishment o the Kirk o Inverurie nou kent as St Andrew's Parish Kirk.

Houiver, the toun's earliest kent charter dates frae 1558, wi its modren development takin place efter the biggin o the Aiberdeenshire Canal linkin Port Elphinstone wi Aiberdeen Harbour in 1806. The Inverurie Locomotive Works (1905-1969) led tae a modest increase in size an prosperity, but it wis nae until the "Oil Boom" o the last quarter o the 20t century that the toun developt intae much o its present form.

The nearby Easter Aquorthies an the stane circle at Newseat is a recumbent stone circle o the North East o Scotland, auncient monuments datin back tae the 3rd Millennium BC. Thare hae been three weel kent battles in the toun: The Battle o Inverurie (1308), the Battle o Harlaw (24 July 1411) aqueesh Donald o Islay, Laird o the Isles (MacDonald) an an airmy commandit bi Alexander Stewart, Earl o Mar; an the Battle o Inverurie (1745) durin the Jacobite Rebellion o that year.

Industry
Inverurie is a thrivin market toun, nou wi a monthly Farmer's Market, wi mony smaw shops, businesses an services. Its main industries ither than service an commerce are agricultur, yle an paper manufacture. Agriculture continues tae be a mainstay o Inverurie's economy, as it haes duin syne the toun's inception. Thainstone Mart, tae the sooth east o the toun, is the mucklest livestock market in Scotland, an rents oot commercial units tae various agricultural support services. Leein beside Thainstone Mart, the paper mill is a major employer an aw.

Follaein the discovery o North Sea oil in the mid 1970s, several oil service companies appeart in Inverurie. Mony residents wha wark in this sector dae sae on affshore oil installations in the North Sea on a "twa week on- twa week aff - or four week on, or six week on" basis in addition tae those wha wark in the toun itself.

In recent years, Inverurie haes seen increasin nummers o Aiberdeen commuters gangin tae live thare; that gars it be "the fastest growin toun in Great Britain".

Language
Inverurie natives speak the Aiberdeenshire Doric dialect o Scots.

Inverurie Doric haes acome weaker in recent years due tae an influx o residents frae Ingland an central Scotland tae the aurie, an the state curriculum, yet it haes survived. The Doric Festival that is held in Inverurie ilka October, helps tae promote an keep alive this pairt o the North East identity, housamever, the range o the Doric vocabulary in Inverurie is mair leemitit than in the mair rural pairts o Aiberdeenshire.

Historically, Pictish is the auncient language o the aurie, that can be foun in mony placenames. It appears tae hae been a Brythonic language. The Book o Deer oreeginates frae a few mile tae the north east.

Sports
Inverurie Loco Works F.C., playin thair matches at Harlaw Pairk, are the local Highland League fitbaa team an Aiberdeen F.C. is the nearest Scots Premier League team. Rugby Union is played bi the Garioch Rugby Football Club.

Inverurie is  a member o the Aiberdeenshire Cricket Association an a'.

Umshile Warld Squash Number Ane Peter Nicol, wis born in Inverurie.

Colony Pairk Fitbaa Club are the toun's juvenile team, an the mucklest juvenile club in Scotland wi ower 400 members haein been foundit bi Dod Reid, MBE, in 1978.

Education
Thare are fower primary schools, ane seicontary schuil an ane Special School athin Inverurie:
 Inverurie Market Place School 
 Kellands School 
 Port Elphinstone School 
 Strathburn School 
 Inverurie Academy 
 St Andrews School

Category:Touns in Aiberdeenshire
Category:Mercat touns in Scotland
Category:Ryal burghs
Category:Post touns in the AB postcode aurie
Category:Places o Scotland

 References